b'\n_START_ARTICLE_\nNew Horizons\n_START_PARAGRAPH_\nNew Horizons (Nova obzorja) je Nasino vesoljsko plovilo, ki je namenjeno letu do Plutona in njegove lune Harona, od koder naj bi poslalo slike in rezultate meritev na Zemljo. Odprava naj bi se nadaljevala z letom v Kuiperjev pas in opazovanjem tamkaj\xc5\xa1njih objektov. _NEWLINE_Prvi poskus izstrelitve je bil 17. januarja 2006, po dveh zaradi slabega vremena odpovedanih poskusih so plovilo izstrelili 19. januarja 2006 s Cape Canaverala na Floridi. Ob izstrelitvi je bilo najhitrej\xc5\xa1i objekt, ki so ga do zdaj izstrelili._NEWLINE_28. februarja 2007 je sonda potovala mimo Jupitra, najbli\xc5\xbeje mu je bila ob 6:41 ob srednjeevropskem \xc4\x8dasu (UTC+1). Obisk so izkoristili za preskus detektorjev in drugih instrumentov na plovilu ter gravitacijski pospe\xc5\xa1ek, ki je pove\xc4\x8dal hitrost sonde za 4 km/s. Po oddaljitvi od Jupitra so bili elektronski sistemi na krovu ve\xc4\x8dino \xc4\x8dasa v hibernaciji, z izjemo kratkih letnih preskusov. 6. decembra 2014 so bili sistemi znova zagnani za fazo pribli\xc5\xbeevanja glavnemu cilju - Plutonu. Ta se je pri\xc4\x8dela en mesec kasneje. 14. julija 2015 ob 13:59 po srednjeevropskem poletnem \xc4\x8dasu (UTC+2) se je sonda New Horizons, ki je delovala po na\xc4\x8drtu, pribli\xc5\xbeala Plutonovem povr\xc5\xa1ju na razdaljo 12.500 km in s tem postala prvi objekt \xc4\x8dlovekove izdelave, ki je dosegel to nebesno telo.'